നടിയെ ആക്രമിച്ച കേസില് വിചാരണ പൂര്ത്തിയാക്കാന് സമയം നീട്ടി നല്കി സുപ്രിംകോടതി കൊച്ചി: നടിയെ ആക്രമിച്ച കേസില് വിചാരണ കോടതി ജഡ്ജിയുടെ ആവശ്യം അംഗീകരിച്ച് സുപ്രിംകോടതി. വിചാരണ പൂര്ത്തിയാക്കാനുള്ള സമയം ആറുമാസം കൂടി നീട്ടി നല്കി. സ്പെഷ്യല് കോടതി ജഡ്ജ് ഹണി എം വര്ഗീസിന്റെ അപേക്ഷയാണ് കോടതി അംഗീകരിച്ചത്. ജസ്റ്റിസുമാരായ എ എം ഖാന്വീല്ക്കര് അധ്യക്ഷനായ ബെഞ്ചാണ് കേസ് പരിഗണിച്ചത്. ഓഗസ്റ്റ് 15ന് മുമ്ബ് വിചാരണ പൂര്ത്തിയാക്കാനായിരുന്നു സുപ്രിംകോടതി നിര്ദേശം. എന്നാല് ആറുമാസത്തെ സമയം ആവശ്യപ്പെട്ട് ജഡ്ജി ഹണി എം വര്ഗീസ് സുപ്രീംകോടതിയെ സമീപിക്കുകയായിരുന്നു.